নতুন লাইন চালু হতেই রেকর্ড টিকিট বিক্রি কলকাতা মেট্রোয়!

ওয়েব ডেস্ক : এসপ্ল্যানেড (Esplanade) থেকে শিয়ালদহ (Sealdah) মধ্যে চালু হয়েছে মেট্রো পরিষেবা। এই পরিষেবা শুরু হওয়ার পরেই রাজকোষ উপচে পড়ল কলকাতা মেট্রোর (Kolkata Metro)। হাওড়া ময়দান (Howrah Maidan) থেকে সেক্টর ফাইভ (Sector V) পর্যন্ত মেট্রো চালু হতেই উপচে পড়ল মানুষের ভিড়। যার ফলে বিশাল লাভ বল কলকাতা মেট্রোর।

গত শুক্রবার প্রধানমন্ত্রী নরেন্দ্র মোদি (Narendra Modi) শিয়ালদহ-এসপ্ল্যানেডের (Sealdah-Esplanade metro line) মধ্যে নতুন মেট্রো লাইন উদ্বোধন করেছেন। এর পরেই হাওড়া ময়দান থেকে সেক্টর–ফাইভ পর্যন্ত মেট্রো পরিষেবা চালু হয়ে গিয়েছে। তবে সেদিন নিতান্ত শক করে বেশ কিছু মানুষ ওই লাইনের মেট্রোতে চেপেছিলেন। তবে সেই ছবিটা বদলে যায় শনিবার। সেদিন ওই গ্রীন লাইনে উপচে পড়ে সাধারণ মানুষের ভিড়। সাধারণত শনিবার সেক্টর–ফাইভের বহু অফিস বন্ধ থাকে। কিন্তু তা সত্বেও বহু মানুষ ওই লাইনে যাতায়ত করেন।

আরও খবর : আয়া-পরিচারকদের তথ্য যাচাইয়ের জন্যেও বিশেষ ফর্ম আনছে লালবাজার

কলকাতা মোট্রো (Kolkata Metro) সূত্রে খবর, ২৩ অগাস্ট, শনিবার হাওড়া ময়দান থেকে সেক্টর–ফাইভ পর্যন্ত বুকিং কাউন্টারে টিকিট বিক্রি হয়েছে ২৫ লক্ষ ৯৭ হাজার ২৭৭ টাকার। অনলাইন বা ইউপাআই মাধ্যমে টিকিট বিক্রি হয়েছে ৮ লক্ষ ৬৩ হাজার ৩৯৫ টাকার। ফলে শনিবার মোট হাওড়া ময়দান থেকে সেক্টর–ফাইভ পর্যন্ত ৩৪ লক্ষ ৬০ হাজার ৬৭২ টাকার টিকিট বিক্রি হয়েছে বলে জানা গিয়েছে।

ময়দান থেকে সেক্টর–ফাইভ পর্যন্ত মেট্রো পরিষেবা শুরু হতেই এমন ভিড় উপচে পড়বে তা হয়তো বিশ্বাস করতে পারেননি মেট্রোর কর্তারা। অতীতেও এমন নজির নেই। অন্যদিকে পুজোর সময় এই লাইনে টিকিট বিক্রির সমস্ত রেকর্ড ভাঙবে বলে মনে করছে কলকাতা মেট্রো।

দেখুন অন্য খবর :